钦定古今图书集成/理学汇编/学行典/第201卷 > 黄淡〈兄中通 中德〉
## 钦定古今图书集成/理学汇编/学行典/第201卷 > 黄淡〈兄中通 中德〉

按《怀宁县志》：“黄淡，字元味，郡增广生。素履醇笃，狷介
自守，性至孝。乙酉城溃，母徐氏为叛卒所执。卒素寓
其家，知其父启贤为乐安丞，疑有宦资，搒掠逼献。淡
以身庇母求释。后见母被刃，遂夺刃抗贼。贼众擒杀，
喷血骂贼死。兄中通、中德，皆庠生，亦抗斗被杀。启贤
居乡有行，一时三子殉难，人争惜之。”